SA'ner kan nie mas opkom in bergfietsry | Nuus24
Londen – Suid-Afrika se Candice Neethling het in haar item gesukkel en uiteindelik laaste in die bergfietsry vir vroue geëindig.Ten spyte daarvan dat die 20-jarige laaste geëindig het, was sy tog gelukkig met haar prestasie, wat sy as die boustene vir Rio in 2016 sien.“Ek het gehoop om so 20ste te eindig, maar hierdie is die Olimpiese Spele. Mense gee hul beste vertonings hier en dit is waarteen jy gaan deelneem,” het Neethling gesê.Neethling het 14 minute en 11 sekondes agter die wenner, Julie Bresset van Frankryk, klaargemaak.– Vir die jongste sportnuus volg Nuus24Sport op Twitter - AFP